Liis Kapten

Liis Kapten (sündinud 23. veebruaril 2006 Tallinnas) on eesti triatleet. 

Ta on võitnud mitu Euroopa juunioride karikasarja etappi. 2024. aasta lõpetas ta 2. kohaga Euroopa juunioride karikasarja koondtabelis ja pälvis Eesti aasta parima noortriatleedi auhinna. 2025. aastal saavutas ta 6. koha Euroopa juunioride meistrivõistlustel. Ta on tulnud Eesti meistriks keskmaa- ja murdmaajooksus ning tõusnud poodiumile ka Balti meistrivõistlustel.

 Sportlastee 
Liis Kapten õppis 1.–8. klassini Tallinna Õismäe Gümnaasiumis. Põhikooli lõpetas ta Audentese Erakoolis 2022. aastal ja Audentese Spordigümnaasiumi 2025. aastal. 

Ujumistreeninguid alustas ta nelja-aastaselt Audenteses, hiljem treenis spordiklubis MyFitness. Lisaks käis ta 6–10-aastaselt tantsukoolis Koit ning osales 2019. aasta tantsupeol "Minu arm". 13-aastaselt loobus ta senisel tasemel ujumistreeningutest ja hakkas huvituma triatlonist. 2019. aasta lõpus hakkas ta treenima 21CC Triatloniklubis endise profitriatleedi Marko Alberti käe all ning 2021. aastal liitus Tr1hardsi treeningurühmaga. 

2025. aasta mais hakkas ta treenima Inglismaa tipptriatleetide treeneri Gavin Smithi (Loughborough University) juhendamisel.  

Kapten on kuulunud Eesti koondisse nii Euroopa kui ka maailmameistrivõistlustel, kus ta on saavutanud kohti esikahekümne seas. 2023. aastal oli ta Euroopa juunioride karikasarja etappide koondarvestuses 4. kohal ja 2024. aastal 2. kohal. Ta on võitnud mitu Euroopa juunioride karikasarja etappi. 

2025. aastal saavutas Kapten Melillas toimunud Euroopa juunioride meistrivõistlustel 6. koha.

 Tähtsamad saavutused 
+Juunioride Euroopa meistrivõistlusedAastaVõistluse toimumiskohtKoht2025Melilla6.2024Balıkesir14.2023Balıkesir19.2022Olsztyn41.
+Noorte Euroopa meistrivõistlusedAastaVõistluse toimumiskohtKoht2023Banyoles22.2022La Baule25.2021Alanya43.
+Euroopa juunioride karikasarja etapidAastaVõistluse toimumiskohtKoht2024Salini3.2024Zagreb2.2024Riia1.2024Holten1.2024Silver Lake22024Olsztyn3.2023Chișinău1.2022Panevėžys2.
+Balti meistrivõistlusedAastaVõistluse toimumiskohtKoht2024Panevėžys1.2023Alūksne2.
+SegateatetriatlonAastaVõistlusKoht2024Euroopa juunioride karikasarja etapp Salinis3.2024Euroopa juunioride meistrivõistlused Balıkesiris9.2024Euroopa juunioride karikasarja etapp Silver Lake'is3.2023Euroopa juunioride karikasarja etapp Chișinăus1.2023Euroopa juunioride meistrivõistlused Balıkesiris92023Euroopa juunioride karikasarja etapp Panevėžyses1.2022Euroopa noorte meistrivõistlused La Baules12.

 Viited 

Kategooria:Eesti triatleedid
Kategooria:Sündinud 2006